**2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.1.3-CPVA-K-723 priemonės „Nevalstybinių neformaliojo švietimo erdvių, valstybinių ir nevalstybinių mokyklų modernizavimas“ projektų finansavimo sąlygų aprašo (toliau – PFSA) projekto pastabų derinimo lentelė**

|  |  |  |  |  |  |
| --- | --- | --- | --- | --- | --- |
| **Pastabos teikėjas** | **Eil. Nr.** | **PFSA nuostatos, kurioms teikiama pastaba** | **Komentarai/pasiūlymai** | **ŠMM pozicija** | **ŠMM argumentai** |
| CPVA | 1. | 17.2. projektas, kurio metu numatoma vykdyti Aprašo 12.2 papunktyje numatytą veiklą, turi atitikti minimalaus mokinių skaičiaus mokykloje einamųjų mokslo metų rugsėjo 1 d. be mokinių skyriuose ir filialuose, turimuose kitose vietovėse, reikalavimą (kriterijus taikomas nevalstybinėms bendrosioms bendrojo ugdymo mokykloms, valstybinėms bendrosioms bendrojo ugdymo mokykloms bei valstybinėms bendrojo ugdymo mokykloms specialiųjų ugdymosi poreikių dėl išskirtinių gabumų, ar dėl įgimtų ar įgytų sutrikimų, ar dėl nepalankių aplinkos veiksnių (lietuvių kilmės tremtinių, politinių kalinių palikuonims, lietuvių kilmės užsieniečiams ir išeiviams) turintiems mokiniams) | Siūloma papildyti nurodant, kad atitiktis bus vertinama vadovaujantis Švietimo valdymo informacinėje sistemoje (<http://www.svis.lt/>) pateikiamais duomenimis. | Atsižvelgti |  |
| CPVA | 2. | 18. Projektų atranka vykdoma vadovaujantis prioritetiniais projektų atrankos kriterijais, nurodytais Aprašo 2 priede. Už atitiktį šiems prioritetiniams projektų atrankos kriterijams projektams skiriami balai (maksimalus galimas balų skaičius pagal kiekvieną kriterijų nurodytas Aprašo 2 priede). Pagal šį Aprašą privaloma surinkti minimali balų suma yra 40. Minimalus privalomas balų skaičius pagal kiekvieną kriterijų nurodytas Aprašo 2 priede. | Siūloma išbraukti sakinį „Minimalus privalomas balų skaičius pagal kiekvieną kriterijų nurodytas Aprašo 2 priede“ ir papildyti sakiniu „Jeigu projektai surenka vienodą balų skaičių, tuomet projektai išdėstomi Projektų taisyklių 151 punkte nustatyta tvarka“. | Atsižvelgti |  |
| CPVA | 3. |  | Siūloma pagal Aprašo 12.1 papunkčio veiklą teikiamų paraiškų projektų atitiktį prioritetiniams projektų atrankos kriterijams vertinti pagal el. paštu pateiktą Aprašo 3 priedo formą. | Atsižvelgti |  |
| CPVA | 4. | Aprašo 2 priedo 4, 5, 6, 7 punktai | Siūlymas papildyti punktus informacija, būtina naudos ir kokybės vertinimui atlikti. | Atsižvelgti |  |
| CPVA | 5. | 29. Projektas turi prisidėti prie moterų ir vyrų lygybės principo įgyvendinimo ir (arba) skatinti nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principo įgyvendinimą, t. y.: | Siūloma arba apsvarstyti 29 punkte pateiktų reikalavimų tikslingumą arba papildyti Aprašą 4 priedu. | Atsižvelgti | Numatyti universalaus dizaino reikalavimai paliekami. Aprašas papildomas 4 priedu. |
| CPVA | 6. | 42. Pareiškėjas pildo paraišką ir kartu su Aprašo 46 punkte nurodytais priedais iki kvietimo teikti paraiškas skelbime nustatyto termino paskutinės dienos teikia ją per Iš Europos Sąjungos struktūrinių fondų lėšų bendrai finansuojamų projektų duomenų mainų svetainę (toliau – DMS), o jei nėra įdiegtos DMS funkcinės galimybės – įgyvendinančiajai institucijai raštu Projektų taisyklių 12 skirsnyje nustatyta tvarka. | Siūloma išbraukti „o jei nėra įdiegtos DMS funkcinės galimybės – įgyvendinančiajai institucijai raštu Projektų taisyklių 12 skirsnyje nustatyta tvarka“ nes paraiškų teikimas per DMS sistemą funkcionuoja. | Atsižvelgti |  |
| CPVA | 7. |  | Siūloma papildyti Aprašo IV skyrių punktu „Pagal Aprašą Projektų taisyklių 405.2 punkte nustatytas reikalavimas išankstinėms sąskaitoms pateikti rangovo, prekių tiekėjo ar paslaugų teikėjo gautą kredito įstaigos išankstinio mokėjimo grąžinimo garantiją, laidavimo ar laidavimo draudimo dokumentą netaikomas.“ | Atsižvelgti |  |
| CPVA | 8. |  | Siūloma papildyti Aprašo VI skyrių punktu „Projekto sutartyje nustatomas privalomas finansinis projekto lėšų įsisavinimo spartos rodiklis, t. y., nurodoma privaloma įsisavinti procentinė lėšų dalis nuo visų projektui įgyvendinti skirtų projekto finansavimo lėšų per 12, 24 mėnesius nuo projekto sutarties pasirašymo dienos.“ | Atsižvelgti |  |
| CPVA | 9. | 64. Projekto vykdytojas turi apdrausti projekto įgyvendinimui skirtą ilgalaikį materialųjį turtą, kuris įsigytas ar sukurtas iš projektui skirto finansavimo lėšų, maksimaliu turto atkuriamosios vertės draudimu nuo visų galimų rizikos atvejų. Turtas turi būti apdraustas Projekto įgyvendinimo laikotarpiui nuo tada, kai yra sukuriamas ar įsigyjamas. Draudiminio įvykio atveju Projekto vykdytojas turi atkurti prarastą turtą, taip pat turi užtikrinti, kad tokio įsipareigojimo laikytųsi ir partneris (-iai). | Siūloma patikslinti punktą pirmąjį jo sakinį išdėstant taip: „Projekto vykdytojas turi apdrausti projekto įgyvendinimui skirtą ilgalaikį materialųjį turtą, kurio vieneto vertė ne mažesnė kaip 50 000 eurų (penkiasdešimt tūkstančių eurų) ir, kuris įsigytas ar sukurtas iš projektui skirto finansavimo lėšų, maksimaliu turto atkuriamosios vertės draudimu nuo visų galimų rizikos atvejų.“ | Atsižvelgti |  |
| Džiuljeta Gečienė, VšĮ „Vaivorykštės takas“ direktorė;  PERITUS PARTNERS | 10. |  | Siūlymas į priemonės aprašą įtraukti nuostatas, kurios leistų investicijas tiek į pagrindinio mokyklos pastato, tiek filialo mokymosi aplinkos modernizavimą. | Neatsižvelgti | Aprašas neriboja investicijų į juridinio asmens filialus. Numatoma tik, kad filialai negali būti pareiškėjais. |
| Lietuvos Valdorfo mokyklų asociacija | 11. | 4.4. Nevalstybinė mokykla Apraše suprantama kaip progimnazijos, pagrindinės mokyklos arba gimnazijos tipo nevalstybinė bendrojo ugdymo mokykla, vykdanti Studijų, mokymo programų ir kvalifikacijų registre įregistruotą (-as) bendrojo ugdymo programą (-as); | Siūloma sudaryti sąlygas konkuruoti tarpusavy tik toms nevalstybinėms bendrojo ugdymo mokykloms, kurios savo teisine forma yra viešosios įstaigos, nes galimos kitos mokyklų teisinės formos yra uždarosios akcinės bendrovės | Neatsižvelgti | Nėra pagrindo riboti konkurenciją tarp nevalstybinių bendrojo ugdymo mokyklų. Toks ribojimas sąlygotų lėšų, numatytų visoms nevalstybinėms bendrojo ugdymo mokykloms, išskaidymą, dėl ko konkursas taptų niekinis. |
| Lietuvos Valdorfo mokyklų asociacija | 12. | 9.2. pagal antrąjį kvietimą valstybinėms bendrojo ugdymo mokykloms teikti paraiškas pagal Aprašo 12.2 papunktyje nurodytą veiklą numatoma skirti iki 7 143 962 eurų (septynių milijonų šimto keturiasdešimt trijų tūkstančių devynių šimtų šešiasdešimt dviejų eurų);  9.3. pagal trečiąjį kvietimą nevalstybinėms bendrojo ugdymo mokykloms teikti paraiškas pagal Aprašo 12.2 papunktyje nurodytą veiklą numatoma skirti iki 3 571 980 eurų (trijų milijonų penkių šimtų septyniasdešimt vieno tūkstančio devynių šimtų aštuoniasdešimt eurų) Europos regioninės plėtros fondo lėšų. | Siūloma perskirstyti lėšas numatant daugiau lėšų nevalstybinėms bendrojo ugdymo mokykloms. | Neatsižvelgti | Valstybinės bendrojo ugdymo mokyklos finansavimo ES lėšomis laikotarpiu iš esmės neturėjo galimybių ES lėšomis modernizuoti aplinkas ir atnaujinti priemones.2007–2013 m. įgyvendinant Sanglaudos skatinimo veiksmų programos 2 prioritetą „Viešųjų paslaugų kokybė ir prieinamumas: sveikatos, švietimo ir socialinė infrastruktūra“, **2011–2013 m. laikotarpiu vykdant priemonę VP3-2.2-ŠMM-21-K** „Nevalstybinių bendrojo lavinimo mokyklų ir valstybinių bendrojo lavinimo mokyklų, vykdančių meninio ugdymo programas, infrastruktūros plėtra“, kurios – atnaujinti ir modernizuoti nevalstybinių bendrojo ugdymo mokyklų ir valstybinių bendrojo ugdymo mokyklų, vykdančių meninio ugdymo programas, infrastruktūrą, **nevalstybinėms mokykloms buvo skirta 76 proc. priemonei skirtų ES lėšų (3 kartus daugiau, negu valstybinėms)**. Finansavimą gavo 10 nevalstybinių bendrojo ugdymo mokyklų (skirta 5 443 896,90 eurų ES struktūrinio fondo lėšų ir 270,229 eurų valstybės biudžeto lėšų) ir 1 valstybinė.  Įgyvendinant 09.1.3-CPVA-V-704 priemonę Švietimo prieinamumo didinimas valstybinių bendrojo ugdymo mokyklų aprūpinimui priemonėmis, skirtomis gamtos ir technologinių mokslų mokymui, valstybinėms mokykloms iš viso turėtų būti skirta ne daugiau 2 proc. šiai remiamai veiklai numatomų lėšų (iš viso apie 160 tūkst. eurų). 09.1.3-CPVA-K-723 priemonė „Nevalstybinių neformaliojo vaikų švietimo erdvių, valstybinių ir nevalstybinių mokyklų modernizavimas“ –galimybė valstybinėms mokykloms bent iš dalies išspręsti mokymo priemonių atnaujinimo ir edukacinių erdvių modernizavimo klausimą. Atkreiptinas dėmesys į tai, kad daugiau kaip 50 proc. valstybinių bendrojo ugdymo mokyklų, galinčių pretenduoti gauti finansavimą iš 09.1.3-CPVA-K-723 priemonės lėšų, yra mokyklos, skirtos specialiųjų ugdymosi poreikių turintiems mokiniams. Šioms mokykloms mokymo priemonėms ir erdvių modernizavimui reikiamų lėšų suma yra didesnė, nes šių mokinių ugdymui reikalinga įranga ir ugdymo priemonės yra žymiai brangesnės, negu bendrosios bendrojo ugdymo mokyklos mokiniams. |
| Lietuvos Valdorfo mokyklų asociacija | 13. | Aprašo 2 priedo prioritetinis projektų atrankos kriterijus Nr. 3 „Investicijų paskirtis“ | Siūloma nesuteikti mažesnio balų skaičiaus projektams, kuriais numatoma vykdyti rekonstrukcijos darbus. | Neatsižvelgti | Rekonstrukcijos projektai yra brangiausi, todėl jiems numatyta mažiausias galimas balų skaičius. Taip siekiama, kad investicijomis galėtų pasinaudoti kuo daugiau ugdymo įstaigų, kurioms reikalingos mažesnės investicijos. Kriterijus yra patvirtintas Stebėsenos komiteto nuarimu. |
| Vilniaus jėzuitų gimnazija | 14. | Aprašo 2 priedo Projektų naudos ir kokybės vertinimo lentelės 1.10.3. punktas | Būtų teisinga išskirti ir didesnį skaičių mokinių turinčias gimnazijas, tarkime maksimalų 40 balų skaičių suteikti gimnazijoms turinčioms virš 500 ar 600 (ir pan.) mokinių. Nes pagal dabartinę formuluotę visiems pareiškėjams, nesvarbu, ar mokosi 100 mokinių ar 800 mokinių, vertinant suteikiamas maksimalus 40 balų rodiklis. Neabejojame, kad dauguma pareiškėjų ir bus turinčių virš 100 mokinių, tačiau tos gimnazijos, kurių mokinių skaičius – didžiausias, neturi jokio konkurencinio pranašumo, o šie rodikliai juk susiję su mokyklų veiklos ir investicijų efektyvumu. Tad siūlome šį vertinimo rodiklį diferencijuoti pagal skirtingus mokinių skaičiaus intervalus (100-500, 500-1000 ar pan.). | Neatsižvelgti | Projektų atrankos kriterijai patvirtinti Veiksmų programos stebėsenos komiteto posėdyje 2017 m. liepos 11 d. ir nebus keičiami. Kriterijai yra sukurti taip, kad finansavimą galėtų gauti ne tik didžiausios mokyklos, bet ir mažesnės. |
| Vilniaus jėzuitų gimnazija | 15. | Aprašo 2 priedo Projektų naudos ir kokybės vertinimo lentelės 4 punktas | 4-o kriterijaus nuostata yra - "Nevalstybinėms mokykloms ar nevalstybinės neformaliojo vaikų švietimo įstaigoms balai skiriami reitinguojant jas pagal paties pareiškėjo projekto įgyvendinimui skiriamo įnašo dydį – kuo didesnė nuosavo įnašo dalis, tuo didesnis balas skiriamas." Tačiau toliau esanti formuluotė "20 procentų projektų pareiškėjų (apvalinama iki sveiko skaičiaus, gavus rezultatą su skaičiumi „5" po kablelio, apvalinama iki didesnio sveiko skaičiaus), kurių projekto įgyvendinimui skiriamo įnašas didžiausias, vertinami 10 balų." kelia neaiškumų.  Manome, kad suteikiamų balų skaičius turi proporcingai atitikti įnašo dydį, o maksimalus balų skaičius turi būti suteikiamas už didžiausią pareiškėjo įnašą ir būtent individualiai pagal kiekvieną paraišką, o ne suteikiant vienodą balą pareiškėjų grupei patenkančiai į vieną intervalą. Juk tame intervale įnašų dydis gali labai skirtis, tad neteisinga vertinti visus vienodai, neužtikrinama konkurencija. | Neatsižvelgti | Projektų atrankos kriterijai patvirtinti Veiksmų programos stebėsenos komiteto posėdyje 2017 m. liepos 11 d. ir nebus keičiami. Kriterijaus vertinimo aspektai suformuoti taip dėl skaičiavimo ir reitingavimo patogumo. Kadangi kriterijaus svertinė dalis bendrame balų skaičiuje yra minimali, toks skaičiavimo būdas yra racionaliausias. |
| Vilniaus jėzuitų gimnazija | 16. |  | Apraše paaiškinti "specialiųjų statybos darbų, kurių reikia įrangos eksploatacijai", sąvoką, ir sukonkretinti, kokie darbai tai galėtų būti. | Neatsižvelgi | Tokios sąvokos įvedimas nėra būtinas, nes specialieji statybos darbai Lietuvos Respublikos statybos įstatyme įvardinti kaip viena iš statybos darbų tipų. Specialiųjų darbų rūšys nustatomos normatyviniuose statybos techniniuose dokumentuose. |
| Vilniaus jėzuitų gimnazija | 17. |  | Apraše reikalaujama pateikti investicinį projektą, jei investicijų suma viršija 300 tūkst. Eur, tačiau projekto kokybės vertinimo lentelėje visiškai nėra kriterijų, susijusių su investiciniu projektu, jo kokybe, ir projekto duodama nauda. | Neatsižvelgti | Nuoroda į investicijų projekto rengimo reikalavimus pateikta Aprašo 47.7 papunktyje. Projekto naudos ir kokybės vertinimo lentelėje (Aprašo 2 priedas) vertinama projekto atitikti prioritetiniams projektų atrankos kriterijams. |
| VšĮ Pranciškonų gimnazija | 18. | Aprašo 38 punktas „Pagal Aprašą tinkamų arba netinkamų finansuoti išlaidų kategorijos“ | Nėra aišku, kokie konkrečiai darbai yra tinkami finansuoti vykdant rekonstrukcijos statybos darbus, nes prie netinkamų išlaidų priskiriamos pastato išorės darbų išlaidos. Be to, dalies rekonstrukcijos darbų priskyrimas prie netinkamų išlaidų, pvz. priestato statybos darbai, diskriminuoja Gimnaziją, kuri yra įsikūrusi Kretingos miesto centre ir priskirta saugotinų kultūros paminklų kategorijai. | Neatsižvelgti | Pagal Aprašą prioritetas visais atvejais teikiamas esamų vidaus edukacinių patalpų, ar patalpų, kurios gali būti pritaikytos edukacijai, modernizavimui. Vykdant tokių patalpų modernizavimą, gali atsirasti tam tikrų būtinų darbų pastato išorėje (pvz. ventiliacijos sistemos, langų ar durų keitimas ir kt.), kas pagal Aprašo 38 punkte numatytą išimtį yra tinkamos finansuoti išlaidos. Pažymėtina, kad statybos darbai tam tikrais atvejais gali būti priskiriami rekonstrukcijos kategorijai, net jei nėra statomas antstatas ar priestatas. Atkreiptinas dėmesys, kad Aprašo nuostatos nėra derinamos prie konkrečių objektų. |
| VšĮ Pranciškonų gimnazija | 19. | Aprašo 33 punktas. Maksimalus projektui skiriamo finansavimo dydis | Apraše nurodyta didžiausia galima projektui skirti finansavimo suma (350 000 Eur) nėra pakankama atlikti kokybiškiems infrastruktūros pokyčiams. | Neatsižvelgti | Didžiausia vienam projektui skiriama suma nustatyta įvertinus visas priemonei finansuoti numatytas lėšas bei minimalius rodiklius, t. y. kiek mažiausiai mokyklų turi būti atnaujintos edukacinės erdvės, todėl numatyti didesnio finansavimo pagal šią priemonę vienam projektui nėra galimybės. Pareiškėjas gali prisidėti didesne suma, nei reikalaujamas minimalus prisidėjimas, taip pat pareiškėjas turi prievolę savo ar partnerių lėšomis padengti tinkamų finansuoti išlaidų dalį, kurios nepadengia skiriamas finansavimas, bei visas netinkamas finansuoti išlaidas. |
| Lietuvos sveikatos mokslų universitetas | 20. | Aprašo 2 priedo kriterijus Nr. 2 „Mokinių skaičiaus pokyčiai mokykloje per paskutinius trejus mokslo metus)“ | Siūloma kriterijaus vertinimo aspektų 2.2 papunktį performuluoti nurodant, kad maksimalus balas skiriamas jei mokinių skaičius mokykloje didėjo ne mažiau kaip 5 procentais. | Neatsižvelgti | Projektų atrankos kriterijai patvirtinti Veiksmų programos stebėsenos komiteto posėdyje 2017 m. liepos 11 d. ir nebus keičiami.  Siūlomas pakeitimas pablogintų galimybes ne didžiųjų miestų nevalstybinėms mokykloms lygiaverčiai konkuruoti dėl mažiau palankios demografinės padėties. |
| Lietuvos sveikatos mokslų universitetas | 21. | Aprašo 2 priedo kriterijus Nr. 4 „Nevalstybinės mokyklos ar nevalstybinės neformaliojo vaikų švietimo teikėjo savininko (dalyvių susirinkimo) nuosavo įnašo dydis įgyvendinant projektą (ne mažesnis, kaip 15 proc. projekto vertės).“ | Siūloma nurodyti didesnį galima maksimalų balų skaičių už šį kriterijų | Neatsižvelgti | Projektų atrankos kriterijai patvirtinti Veiksmų programos stebėsenos komiteto posėdyje 2017 m. liepos 11 d. ir nebus keičiami.  Kadangi yra įvairių teisinių formų nevalstybinių mokyklų ar nevalstybinių vaikų neformaliojo švietimo teikėjų su skirtingomis finansavimo galimybėmis, didesnės balo vertės už nuosavo įnašo dydį suteikimas pažeistų galimybę lygiomis sąlygomis tarpusavyje konkuruoti didesniam ugdymo įstaigų skaičiui. |
| Lietuvos sveikatos mokslų universitetas | 22. | Aprašo 28.1 papunktis | Prašoma patikslinti ar papunktyje nurodoma 300 000 Eur suma nurodoma įvertinus ir reikalingą prisidėjimą įnašu ar tai tik projekto lėšomis finansuojamos veiklos apimtys. | Neatsižvelgti | ŠMM nemato poreikio papildomai apibrėžti šiame punkte išlaidų finansavimo šaltinių, nes visos išlaidos yra finansuojamos iš keleto finansavimo šaltinių, t. y. projekto finansavimo lėšos ir nuosavo pareiškėjo ir /ar partnerių įnašo. |
| Nacionalinis švietimo NVO tinkas / Nacionalinė NVO koalicija | 23. |  | Atsižvelgiant į šios priemonės pagrindinį tikslą modernizuoti mokyklas ir rodiklius, kurie yra 25 atnaujintos bendrojo ugdymo mokyklos ir tik 3 atnaujintos neformaliojo ugdymo įstaigos, bei skiriamų lėšų atskiriems veiksmams santykį, siūlome keisti priemonės pavadinimą, iškeliant į pirmą vietą valstybinių ir nevalstybinių mokyklų modernizavimą. | Neatsižvelgti | Priemonės pavadinimo pakeitimas neturi įtakos priemonės turinio ir projektų pagal šią priemonę įgyvendinimui. |
| Nacionalinis švietimo NVO tinkas / Nacionalinė NVO koalicija | 24. | Aprašo 2 priedo kriterijus Nr. 4 „Nevalstybinės mokyklos ar nevalstybinės neformaliojo vaikų švietimo teikėjo savininko (dalyvių susirinkimo) nuosavo įnašo dydis įgyvendinant projektą (ne mažesnis, kaip 15 proc. projekto vertės).“ | Naudos ir kokybės vertinimo kriterijuose sudarytos nelygiavertės sąlygos dalyvauti nevalstybiniams švietimo teikėjams, taikant jiems 15 proc. nuosavo įnašo reikalavimą (4 kriterijus). | Neatsižvelgti | Projektų atrankos kriterijai patvirtinti Veiksmų programos stebėsenos komiteto posėdyje 2017 m. liepos 11 d. ir nebus keičiami.  Nuosavo įnašo reikalavimas nustatytas atsižvelgiant į priemonės įgyvendinimo planą ir jo pagrindimą. Taip pat toks reikalavimas neturi įtakos konkurencijai konkurso metu, nes nevalstybinių mokyklų projektai konkuruos tik tarpusavy ir nekonkuruos su valstybinėmis bendrojo ugdymo mokyklomis ar nevalstybiniais vaikų neformaliojo švietimo teikėjais. |